Source: https://domov.sme.sk/c/3040746/najvyssi-sud-potvrdil-dozivotia-v-kauze-devin-banky.html
Timestamp: 2017-09-21 09:46:19+00:00
Document Index: 1063541

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Najvyšší súd potvrdil doživotia v kauze Devín Banky - domov.sme.sk
Najvyšší súd potvrdil doživotia v kauze Devín Banky
Bratislava 7. decembra (ČTK) - Najvyšší súd dnes potvrdil doživotné tresty dvom obžalovaným z vrážd spojených s tunelovaním skrachovanej Devín banky. Ďalším šiestim mužom, ktorí sa podľa obžaloby podieľali ...
7. dec 2006 o 10:51 ČTK
Bratislava 7. decembra (ČTK) - Najvyšší súd dnes potvrdil doživotné tresty dvom obžalovaným z vrážd spojených s tunelovaním skrachovanej Devín banky. Ďalším šiestim mužom, ktorí sa podľa obžaloby podieľali na vraždách ľudí nastrčených k finančným podvodom z roku 2002, súd potvrdil rozsudky Špeciálneho súdu od päť do 15 rokov.
Najvyšší súd sa dnes prvý raz stotožnil s doživotnými trestami, ktoré udelil Špeciálny súd od svojho vzniku v roku 2004.
Obžalovaní sa podieľali na vraždách Antona Bujňáka, Štefana Holuba a Zoltána Nyitraia, ktorí sa údajne zapojili do nelegálneho prevodu peňazí z Devín banky. Neskôr sa však podľa rozsudku stali nepohodlnými svedkami údajného tunelovania skrachovanej banky, a preto ich zavraždili.
Odsúdení na doživotie sa zodpovedajú aj za samotný protiprávny prevod zhruba 57 miliónov korún z Devín banky v konkurze v ekonomickej časti procesu. Hlavnými obvinenými v tejto časti kauzy sú bývalí správcovia konkurznej podstaty banky Pavol Görner a Marek Hanúsek.